**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

**ΓΙΑ ΑΝΑΛΗΨΗ ΟΙΚΟΝΟΜΙΚΗΣ ΔΙΑΧΕΙΡΙΣΗΣ**

**ΚΛΕΙΣΤΩΝ ΣΥΜΒΟΥΛΕΥΤΙΚΩΝ ΕΠΙΤΡΟΠΩΝ ΕΜΠΕΙΡΟΓΝΩΜΟΝΩΝ**

**(Advisory Boards)**

Η Επιτροπή Λογαριασμού του ΕΛΚΕΑ της 1ης ΥΠΕ Αττικής στην 129η/11-11-2015 Συνεδρίασή της, λαμβάνοντας υπόψη τις διατάξεις του άρθρου 4 παρ. 2γ του Ν. 3329/2005, την Κ.Υ.Α. ΔΥ5γ/οικ. 75762 (ΦΕΚ 1037/τ.Β΄/21-7-2005) και του Ν.4272/11-7-2014 για συμμετοχή ιατρών σε ομάδες εργασίας όπως «Συμβουλευτικές Επιτροπές Εμπειρογνωμόνων» αποφάσισε ομόφωνα τα εξής:

* Τα απαιτούμενα δικαιολογητικά (φάκελος) για την υποβολή στην Επιτροπή ΕΛΚΕΑ προς έγκριση αιτημάτων ανάληψης οικονομικής διαχείρισης αμοιβών για παροχή συμβουλευτικών υπηρεσιών από ιατρικό, νοσηλευτικό και λοιπό επιστημονικό προσωπικό των Μονάδων ευθύνης της 1ης ΥΠΕ Αττικής είναι τα κάτωθι:
1. Αίτηση Αποδοχής Διαχείρισης Κλειστών Συμβουλευτικών Επιτροπών Εμπειρογνωμόνων *(έντυπο 1)*
2. Κατάσταση στοιχείων Συμβούλου *(έντυπο 2)*
3. Προϋπολογισμός Κλειστής Συμβουλευτικής Επιτροπής Εμπειρογνωμόνων *(έντυπο 3)*
4. Έγκριση της Κλειστής Συμβουλευτικής Επιτροπής Εμπειρογνωμόνων από τον ΕΟΦ.
5. Αίτηση έγκρισης από τον ΕΟΦ για έγκριση συμμετοχής του επαγγελματία υγείας στην Κλειστή Συμβουλευτική Επιτροπή Εμπειρογνωμόνων *(βάσει της υπ’αριθμ.27810/20.03.2018 Εγκυκλίου του ΕΟΦ για τις Επιστημονικές Εκδηλώσεις – ΑΔΑ:Ψ99Ο469Η25-ΘΝΦ)*
6. Πρόγραμμα της Κλειστής Συμβουλευτικής Επιτροπής Εμπειρογνωμόνων *(να αναγράφεται το όνομα του συμβούλου)*
7. Εγκεκριμένη Εκπαιδευτική Άδεια (για συμμετοχή εντός ωραρίου εργασίας) ή πρωτοκολλημένο αντίγραφο ενημέρωσης της Υπηρεσίας (για συμμετοχή εκτός ωραρίου εργασίας)
8. Σύμβαση Οικονομικής Διαχείρισης υπογεγραμμένη από τον Διοικητή της 1ης Υ.ΠΕ. τον Χορηγό και τον Ιατρό-Σύμβουλο
9. Εντολή Πληρωμής Ιατρού ΕΣΥ *(έντυπο 4)* - *(συμπεριλαμβάνεται Υπεύθυνη Δήλωση)*
* Από το συνολικό ποσό του προϋπολογισμού θα γίνεται παρακράτηση 15% υπέρ του ΕΛΚΕΑ.

*Για τα προγράμματα που εκκρεμούν από την δημοσίευση του Ν.4272/11-7-2014 θα γίνουν αποδεκτά όλα όσα έχουν πραγματοποιηθεί μετά τη δημοσίευση του ανωτέρω ΦΕΚ, αφού η καθυστέρηση οφείλεται στη διευθέτηση των διαδικασιών από την 1η ΥΠΕ Αττικής.*